PTTEP รับรางวัล “นวัตกรรมแห่งชาติ” ปี 2564
PTTEP รับรางวัลนวัตกรรมแห่งชาติ ด้านสังคมและสิ่งแวดล้อม ประจำปี 2564
PTTEP รับรางวัลนวัตกรรมแห่งชาติ ด้านสังคมและสิ่งแวดล้อม ประจำปี 2564
8 ต.ค. 2564

นายบัณฑิต พัฒนศักดิ์ ผู้ช่วยกรรมการผู้จัดการใหญ่ สายงานบริหารเทคโนโลยี บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP หรือ ปตท.สผ. เข้ารับรางวัลนวัตกรรมแห่งชาติประจำปี 2564 ด้านสังคมและสิ่งแวดล้อม จากศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
โดย ปตท.สผ. ได้รับรางวัลรองชนะเลิศอันดับ 2 ประเภทหน่วยงานภาคเอกชนจากผลงาน “โครงการคาร์เทียร์: กระบวนการผลิตท่อนาโนคาร์บอนจากก๊าซส่วนเกินในกระบวนการผลิตปิโตรเลียมภายใต้การพัฒนาเทคโนโลยีวิศวกรรมและการวิจัยแบบบูรณาการ”
สำหรับโครงการคาร์เทียร์ มีวัตถุประสงค์เพื่อช่วยลดปริมาณการปล่อยก๊าซเรือนกระจกสู่บรรยากาศ โดย ปตท.สผ. เป็นผู้ดำเนินการวิจัยและพัฒนาร่วมกับสถาบันนวัตกรรม ปตท. สำนักงานพัฒนาวิทยาศาสตร์และเทคโนโลยีแห่งชาติ (สวทช.) และจุฬาลงกรณ์มหาวิทยาลัย